# Siria

Por los articllos homonimos, vêde Siria (homonimia).
Por l’articllo qu’at un titro homofono, vêde Siri.
La Siria ou ben la Sirie (سوريا, Sūriyā en arabo) est un payis d’Asia ponantenche. Situâye dessus la couta levantenche de la mar Mèditèrranê, el at de frontiéres tèrrèstres avouéc la Turquia, l’Iraq, la Jordania, Israèl, lo Liban et pués na frontiére maritima avouéc Cipro. La sina capitâla et sina ples granta vela est Damâsc, qu’ére historicament la capitâla du Califat omèyâdo dês 661 tant qu’a 744.
Los ôtros côps, lo tèrmo Siria est en arpetan (coment en francês) sinonimo du « Levant » ou de la « Granta Siria » (bilad al-Sham, en arabo : بلاد الشام). Du temps de l’Empiro otoman, cela règion est un bon moment rassemblâye, compregnent los Ètats d’ora de la Siria, d’Israèl, du Liban, de la Jordania et de la Palèstina. Pendent l’Antiquitât, celos payis sont tot franc la Fènicia, los reyômos d’Israèl et de Juda, la province romèna de Judê pués de Siria-Palèstina, l’Assiria et na partia de la Mèsopotamia ponantenche.
Cetos temps, dês 1920 tant qu’a 1946, un mandat francês est betâ en place sus lo payis. Dês fevriér 1958 tant qu’a la fin de septembro 1961, l’Ègipta et la Siria s’apondont tot côrt dens la Rèpublica araba unia, tant qu’u côp d’Ètat du gènèrâl Haydar al-Kouzbari.
En 1970, aprés na sèria de dictatures militères enstâbles, Hafèz al-Assad, adonc ministro de la Dèfensa, prend lo povêr per un novél côp d’Ètat. Son règimo rêdo ôtoritèro, bâti u tôrn d’un parti solèt, lo Baas, bète en place un contrôlo de l’ensemblo de la via politica sirièna. Il est notament rèsponsâblo du massacro d’Hama. A la sina môrt en 2000, son fely, Bashar al-Assad, lui vint aprés et mantint lo règimo fondâ per son pâre, avouéc un sé-quint relâchement de les libèrtâts en comencement de mandat. U comencement de 2011, la guèrra civila sirièna sè dècllenche dens lo câdro du Forél arabo. Dês 2011 tant qu’a septembro 2016, lo confllit at fêt prés de 500 000 môrts et doux milyons de blessiês. Lo 8 de dècembro 2024, lo règimo des Assads prend fin avouéc la fuita de Bashar al-Assad et la rèdicion de son govèrnament a les fôrces rebêniéres.
Los habitents s’apèlont los Siriens et les Siriènes.

## Notes et rèferences
### Notes

* ↑ Prononçont étot et d’aprés los patouesants.

### Rèferences

* ↑ (fr) RFI, « Syrie: Mohammad al-Bachir annonce diriger la transition », dessus www.rfi.fr, 10 de dècembro 2024 (viu lo 10 de dècembro 2024).
* ↑ (fr) La rèdaccion de la RTBF, « Chute du régime de Bachar al-Assad : Mohammad al-Bachir, nommé Premier ministre de transition, se veut rassurant (revoir notre direct) », dessus www.rtbf.be (viu lo 10 de dècembro 2024).
* ↑ (en) « Middle East :: Syria — The World Factbook », dessus www.cia.gov (viu lo 15 de septembro 2019).
* 1 2 3 Modèlo:HDR
* ↑ (en) « Gini index », dessus Banca mondiâla (viu lo 24 d’avril 2023).
* ↑ (fr) « Syrie : l’ombre du massacre de février 1982 plane toujours sur Hama », dessus Le Monde, 2 de fevriér 2012 (viu lo 27 de mârs 2015).
* ↑ (fr) Judith Cahen, « Les déboires du « printemps de Damas » », dessus Le Monde diplomatique, 2002 (viu lo 27 de mârs 2015).
* ↑ (fr) « Ban Ki Moon soumet au Conseil de sécurité ses propositions pour restructurer la Mission de supervision en Syrie », dessus lo centro de novèles de l’Organisacion de les Nacions unies, 11 de julyèt 2012 (viu lo 27 de mârs 2015).
* ↑ (fr) « Syrie : le terrible jeu de dupes des grandes puissances à l’ONU », dessus lemonde.fr, 23 de septembro 2016 (viu lo 11 d’avril 2018).
Payis d’Asia :
| Asia centrâla | Afganistan · Kazacstan · Kirguizistan · Ozbèquistan · Russie ¹ · Tadj·iquistan · Turcmènistan | Asia du Levant | Ch·ina · Corê du Nord · Corê du Sud · J·apon · Mongolie |
| Asia occidentâla | Arabie saoudita · Armènie ¹ · Azèrbayidj·an ¹ · Bahreyin · Èg·ipte ¹ · Èmirats arabos unis · Éran · Iraq · Israyèl · J·ordanie · Jorgia ¹ · Koveyit · Liban · Oman · Qatar · Sirie · Turquie ¹ · Yèmen | Asia du Sud-Levant | Birmanie (Miyanmar) · Bruneyi · Cambodg·e · Endonèsie · Felipines · Laos · Malèsie · Singapor · Tayilande · Timor orientâl ¹ · Viêt Nam |
| Asia du Sud | Banglladèch·e · Botan · Ende · Maldives · Nèpal · Paquistan · Sri Lanka | Ôtres entitâts politiques | Ôtoritât palèstinièna · Rèpublica de Ch·ina (Tayivan) |
| ¹ partialament asiatico. ||||